વસુદેવ નંદની આ કૃપા જોઇ ગદ્ગદિત થઇ ગયા. ગર્ગાચાર્ય પાસેથી નંદે કરંડિયો લઇ લીધો. વીજળીના ચમકારામાં તેમણે કરંડિયામાં સૂતેલા નીલ વર્ણ સુંદર બાળકને જોયું. જગતના તારણહારનું આગમન થઇ ચૂક્યું હતું. બીજી તરફ કંસને ખબર પડી કે દેવકીને બાળક અવતર્યું છે એટલે તે સીધો દેવકી પાસે પહોંચ્યો. પારણામાંથી બાળકીને ખેંચી કાઢી તેને જમીન પર પછાડવા ઊંચકી પરંતુ એટલી વારમાં તો બહાર મેઘગર્જના થઇ અને એ બાળકી બારીની બહાર આકાશમાં અગ્શ્ય થઇ ગઇ.